Presevski Albanci izbegavaju vojnu obavezu | Institute for War and Peace Reporting\nEtnicki Albanci se oglusuju na pozive da sluze vojni rok u Vojsci Srbije i Crne Gore.\nPozivi lokalnih vlasti na jugu Srbije upuceni mladim etnickim Albancima za sluzenje vojnog roka naisli su na slab odziv medju albanskom populacijom.\nOd nasilnog raspada Jugoslavije pocetkom devedesetih, Albanci su ignorisali pozive za sluzenje vojnog roka jer su tadasnju armiju smatrali orudjem u rukama bivseg predsednika i srpskog nacionaliste Slobodana Milosevica.\nJedan bivsi komandant albanske gerile govori u ime mnogih kada izjavljuje za IWPR: "Kako da sluzim vojni rok u armiji protiv koje sam se borio?"\nDo pre dve ili tri godine, mladi Albanci su se makar registrovali i isli na medicinske preglede, ali su ih vojni odseci potom ostavljali na miru.\nSada se, medjutim, stav vlasti promenio. "Pozivi za sluzenje vojnog roka upuceni su mladim regrutima iz svih etnickih zajednica - ukljucujuci i Albance", izjavio je medijima Milovan Coguric, sekretar Ministarstva odbrane i clan vladinog Koordinacionog centra za juznu Srbiju.\nEtnicki Albanci u Srbiji, ne racunajuci Kosovo, pretezno zive u tri opstine na jugu - Presevo, Bujanovac i Medvedja. Oko 70.000 Albanaca zivi zajedno sa 40.000 Srba u ove tri opstine koje su bile popriste oruzanog sukoba izmedju Vojske Jugoslavije, VJ, i albanske gerile od januara 2000. do sredine 2001. godine.\nSukob se okoncao sporazumom dve suprotstavljene strane, uz medjunarodno posredovanje, na osnovu koga su se Albanci razoruzali i odustali od planova za otcepljenje, a zauzvrat su dobili garancije o unapredjenju ljudskih prava, zastupljenosti u lokalnoj samoupravi i policijskim strukturama.\nOvim sporazumom zapoceo je proces potpunije integracije Albanaca u lokalne organe vlasti. Medjutim, albanski politicki lideri u juznoj Srbiji kazu da bi planirana regrutacija mladih etnickih Albanaca mogla ponovo uzburkati strasti na jugu Srbije.\nOni smatraju da Albanci jos uvek nemaju poverenja u srpske institucije, i to pogotovo u armiju u kojoj jos uvek nisu sprovedene reforme. "Rat je ostavio duboke oziljke i nemoguce je ubediti albanske roditelje da posalju svoje sinove na odsluzenje vojnog roka u Srbiji", tvrdi Skender Destani iz Stranke za demokratsku akciju, SDA, najvece albanske politicke partije u toj oblasti.\n"Mi se zalazemo za demokratsku Srbiju, ali nismo spremni da sluzimo vojni rok u armiji cije generale trazi Haski tribunal zbog ratnih zlocina", kaze Jonuz Musliju, lider Partije demokratskog progresa, koja je nastala od pripadnika raspustenih gerilskih formacija.\nNepoverenje albanske populacije dodatno je produbljeno nedavnim ubistvom srpskog premijera Zorana Djindjica 12. marta u Beogradu.\n"Ovi dogadjaji pokazuju da su ostaci Milosevicevog rezima jos uvek aktivni u srpskim vojnim i policijskim strukturama", rekao je gradonacelnik Preseva i lider SDA, Riza Halimi, prosle nedelje na sastanku sa potpredsednikom srpske vlade Nebojsom Covicem.\nAlbanski lideri smatraju da pripadnike ove etnicke manjine na jugu Srbije ne bi trebalo pozivati na odsluzenje vojnog roka dok se situacija znacajno ne popravi i uspostavi poverenje medju etnickim Albancima.\n"Neophodno je da razgovaramo sa srpskim rukovodstvom i medjunarodnom zajednicom kao i da zadrzimo status quo dok ne ostvarimo vidljiv napredak", rekao je Saip Kamberi, predsednik albanskog Saveta za ljudska prava iz Bujanovca.\nPotrebno je da Albanci budu adekvatno zastupljeni u lokalnim i regionalnim politickim strukturama pre nego sto se pozabavimo pitanjem sluzenja vojnog roka, tvrde lideri albanske zajednice. "Jos uvek nismo videli istinsku integraciju u drzavne institucije, a u medjuvremenu se trazi od Albanaca da sluze vojni rok", pozalio se Kamberi.\nSrpski zvanicnici se ne slazu s takvim stavom. "Nema razloga za ignorisanje poziva na sluzenje vojnog roka", kaze Coguric. "Svako u juznoj Srbiji ko izbegava sluzenje vojnog roka suocice se sa zakonskim posledicama."\nSrpski zvanicnici optuzuju Albance u regionu da jos uvek sanjaju snove o otcepljenju i ujedinjenju sa Kosovom. U martu 1992. godine odrzali su referendum na kome su Albanci glasali za otcepljenje od bivse Jugoslavije i ujedinjenje sa juznom pokrajinom.\nMada je zvanicno Kosovo deo Srbije i Crne Gore, tim podrucjem upravljaju predstavnici medjunarodne zajednice. Razgovori o konacnom statusu pokrajine jos uvek nisu zapoceli.


13. međunarodna omladinska konferencija u Makedoniji, 11-14. septembar 2015. godine – Unija Srednjoškolaca Crne Gore\nKonferencija je okupila 60 mladih lidera iz 16 zemalja – Makedonije, Albanije, Bugarske, Bosne i Hercegovine, Hrvatske, Francuske, Grčke, Nemačke, Italije, Kosova, Crne Gore, Poljske, Rumunije, Srbije, Slovenije, Turske, koji su imali priliku da se uključe u plodne diskusije sa renomiranim stručnjacima. Tokom konferencije, mladi lideri su dali preporuke za buduće akcije koje treba preduzeti u svojim društvima kako bi se prevazišla trenutna goruća pitanja.\nOdržano je mnogo sesija, uključujući i „Izgubljeni u demokratskoj tranziciji – politički izazovi i perspektive za mlade u jugoistočnoj Evropi“, sa dr Danetom Taleskim, iz Centralnoevropskog univerzitetu u Budimpešti i istraživačem i konsultantom u zemljama jugoistočne Evrope. Ramadan Ramadani, predsjednik Instituta Nisma i Filip Balunović, politički naučnik iz Srbije, pričali su na temu „Da li je radikalna ideologija pretnja demokratiji?“ „Ko gradi realnost – mi ili mediji?“ je tema na koju su sa učesnicima prilčali Mirza Softića – novinar Evropskog centra za novinarstvo i Borjan Jovanovski – urednik na NovaTV, Skoplje, Makedonija. Zanimljiva sesija je bila „Kreativnost kao ključ za nalaženje sanjanog posla“ sa gospodinom Sašom Cvetojevićem – preduzetnikom, Angel investitorom i osnivačem ZIP inkubatora u Hrvatskoj, Ivan Živković – Predsednik Timočkog Omladinskog Centra iz Zaječara, Goce Veleski – osnivač „O maj Gad „, kao i predstavnici kompanije Vitalia. Poslednja, ali ne i najmanje važna bila je sesija „Izazovi ili novi počeci?“, gdje su govornici bili Marko Vidojković, pisac i učesnik protesta 1996. u Srbiji i Anastas Vangeli, član #protestiram i učesnik protesta 2015. u Makedoniji. Učesnicima se obratila i ambasadorka Nemačke u Makedoniji.\nČlan UO UNSCG Filip Radojević je aktivno učestvovao na svim panel-diskusijama i radionicama. Takođe, u neformalnim razgovorima sa predstavnicima omladinskih organizacija iz regiona ostvario kontakt, koji bi Uniji mogao da posluži u predstojećem periodu. Od posebne važnosti je kolega Rajčić Nikola, iz ”Inicijative za mlade”, koji je kao član UNSS imao zadatak da organizuje Social Day u Nišu, te nam njegovo iskustvo može poslužiti u organizovanju našeg ”Dana Čojstva”. On je takođe ponudio da ugosti volontere iz UNSCG na sljedećem Džez festivalu u Nišu, koji je najveći takve vrste u Evropi. Bilo je govora i o projektima regionalne saradnje u kojim bi Unija bila jedan od organizatora.\nKonferencija je bila veliki uspjeh, Unija je ostvarila mnoge korisne kontakte širom Ex-Yu teritorije pa i šire, te se očekuje dalja saradnja sa istima.


14-05-2019 16:57 Izdvojeno Srbija Politika Video\nSveti arhijerejski Sabor Srpske pravoslavne crkve doneo je odluku, koju su potpisali svi prisutni arhijereji SPC, da predsednik Srbije Aleksandar Vučić ne može da se obrati na saborskoj sednici, nezvanično se saznaje u visokim crkvenim krugovima. U Patrijaršijskom dvoru u Crvenom salonu Vučića i predsedavajućeg tročlanog Predsedništva BiH Milorada Dodika primili su patrijarh Irinej i gotovo sve vladike koje učestvuju na Saboru.\nSusret dvojice političkih zvaničnika u Srbiji i BiH sa srpskim episkopima održan je predveče jer se čekalo na Dodikov dolazak iz Beča, gde je na poziv austrijskog vicekancelara Hajnc-Kristijana Štrahea bio, između ostalog, i zbog podrške njegovoj partiji na izborima za Evropski parlament. Dvoiposatnu raspravu iza zatvorenih vrata, Dodik i Vučić su u izjavima ocenili kao „važnu i korisnu“.\nNa pitanje da li je to njegov lični stav ili i stav Sabora, patrijarh je odgovorio da je to njegov i stav Sabora.\n- Čini mi se da smo dobro razumeli da je važno da razumemo i naše različitosti i poštujemo jedni druge i da verujemo da jedni i drugi radimo najbolje u intersi naše srpske otadžbine – izjavio je Vučić, koji nije želeo da odgovara na novinarska pitanja.\nIzvori ističu da je uprkos zalaganju poglavara SPC za Vučićevo obraćanje u Saboru, o toj poseti doneta posebna saborska odluka sa zapisnikom na insistiranje većine vladika, tako da se aktuelni predsednik Srbije juče našao u istom salonu kao pre tridesetak godina jedan od njegovih prethodnika pokojni Slobodan Milošević. Bivši predsednik Srbije posle „ribanja“ koje je tada doživeo od čuvenog arhijerejskog „trojca“ na „A“ – Amfilohije, Artemije, Atanasije – više nikada nije došao u Patrijaršiju.\nPrema nezvaničnim saznanjima, u diplomatskim krugovima juče je vladalo veliko interesovanje za Vučićevu posetu Patrijaršiji i kako će ga Crkva primiti, imajući u vidu da tamo ima brojne kritičare, utoliko više što kao predsednik parlamentarne republike nema ni ustavna, a ni zvanična ovlašćenja Skupštine Srbije da pregovara o KiM.\nU novembru, kad je već uveliko prozivao episkopa raško-prizrenskog Teodosija (Šibalića) i igumana Visokih Dečana arhimandrita Savu (Janjića), koji su se dosledno saborskim odlukama javno usprotivili podeli KiM i razgraničenju, Vučić je ponovljeni saborski stav o Kosovu ocenio kao „loše mešanje Crkve u politiku“. On se prvi put sreo sa Saborom SPC u maju 2013, kao prvi potpredsednik Vlade Srbije da bi pojasnio taze potpisan Briselski sporazum, uprkos garancijama koje je navodno tadašnji predsednik Republike Tomislav Nikolić dao poglavaru SPC da do toga neće doći.\nStav Sabora o KiM u maju prošle godine, koji će, kako se nezvanično najavljuje, biti ponovljen i na ovom zasedanju, zahladio je Vučićeve odnose sa poglavarom SPC, pa se jedno vreme spekulisalo da mu se na telefonske pozive ne javlja ni Nikola Selaković, predsednikov generalni sekretar. Odnosi su se popravili krajem 2018. kad je patrijarh Irinej u više intervjua pohvalio Vučićevu „lavovsku borbu za KiM“ i u nekoliko navrata u ime narodnog jedinstva javno kritikovao proteste opozicije širom Srbije.\nAleksandar Vučić je sinoć na prijemu u Patrijaršiji, kako se nezavnično saznaje, napao vladiku Teodosija da je prošle godina zajedno sa svojim sveštenstviom i monaštvom sabotirao njegovu politiku na KiM. Vladika Teodosije i arhimandrit Sava tada su upozorili na moguće izbijanje incidenata na severu KiM koji bi mogli da posluže kao uvod u podelu južne srpske Pokrajine. Oni su svojim izjavama izazvali ne samo Vućićev bes nego i napade SNS i Srpske liste. Vučić je tada prvi put javno otkrio da radi na razgraničenju, a potom se ispostavilo da ga u tome podržava i predsednik samoproglašene kosovske države Hašim Tači.


PRATEĆI PROGRAM 2018 – uhvati film novi sad festival koji menja perspektivu\nProjekcija filma „Restart“ i tribina „Kome trebaju influenseri sa invaliditetom – invaliditet na društvenim mrežama“, obeležile su drugi dan Uhvati film festivala, koji se održao u Kulturnom centru Novog Sada od 24. do 30. septembra. Film Restart, autora Dejana Petrovića, govori Read More …\nDuga, sunce i srce, knjiga autorke Bojane Nešić iz Užica, nedavno je promovisana u Novom Sadu, u okviru filmskog festivala Uhvati film. Knjiga predstavlja istinitu životnu priču autorke Bojane i njene petočlane porodice, čije najstarije dete – Ivona (Nona) ima Read More …\nNastupom trinaestogodišnje pijanistkinje, Petre Spasojević, svečano je otvoren 16. Filmski festival Uhvati film, koji je realizovan od 24. do 30. septembra u Kulturnom centru Novog Sada. Uz prisustvo mnogobrojnih gostiju, upriličena je svečanost, tokom koje su se organizatori zahvalili saradnicima Read More …\nO pristupačnosti kulture nakon današnjih projekcija\nPosted on 27/09/2018 27/09/2018 Authoruhvatifilmsr\nČak 34 filma, iz 22 zemlje sveta, biće prikazano od 27. do 30 septembra od 17h u Kulturnom centru Novog Sada, u okviru filmskih takmičarskih dana 16. Uhvati film festivala. Današnja diskusija, 27. septembra, biće posvećena tematici: „Kulturna participacija OSI Read More …


Google u slavu Roberta Nojsa – Suština pasijansa™\nRobert Noyce (1927-1990) bio je osnivač kompanija Fairchild Semiconductor (1957) i Intel (1968). U prvoj kompaniji je razvio prvo integrisano kolo na čipu, a u drugoj ga je razvio do savršenstva. Ovo je dovelo do revolucije u elektronici: razmere te priče su toliko velike da je to teško objasniti. Recimo da je po praktičnom nasleđu Nojs danas u ravni sa Galilejem, Darvinom, Pasterom, Teslom… A eto, ukoliko niste studirali neku oblast koja dotiče računarstvo, možda niste ni čuli za to ime.\nNeću da ponavljam sve ono što možete i sami da pročitate na Vikipediji ili nekom drugom izvoru. Tek, dozvolite mi da primetim da je Nojs imao i zrno sreće: integrisano kolo je došlo u pravi čas, ni prerano ni prekasno, taman u trenutku kada se otvorila kesa za razvoj programa Apolo.\nUS patent 2.981.877 ostaje istorija. Kako bi svet izgledao da nismo dosegli integrisano kolo pre pedesetak godina, ostaće nejasno. Ko zna, možda bi klnici i danas igrala fudbal na male goliće u školskom dvorištu ili u parkiću, dok bi devojčice pravile haljinice za svoje lutke. Ali dobro, neću da izigravam romantičnu budalu: već bi se našlo nešto drugo što bi dovelo do sličnog cirkusa. Možda je svet predodređen da bude takav kakav je, ko zna.\nPrethodno Prethodni prilog: Oh, Frankie!…\nSledeće Sledeći prilog: Kolakovski – Ključ nebeski (lekcija 12)


Smena Malog i ostavka Vlade i predsednika, a ne vređanje inteligencije građana - NOVA stranka\n26.11.2019 Press služba Naslovna, Nova stranka, opozicija, Siniša Mali, smena, Vlada Srbije 0\nProšlo je punih 5 dana od kako je Odbor za profesionalnu etiku Beogradskog Univerziteta preinačio odluku FON-a i jednoglasno utvrdio neakademsko ponašanje ministra finansija Siniše Malog, a on ne samo što nije pozvan na odgovornost, već se režim još snažnije obrušio na sve koji to zahtevaju.\nSramne su tvrdnje predsednika Aleksandra Vučića da je odluka Odbora politička, jer Etički odbor Beogradskog univerziteta nije aktiv neke stranke, niti je političko telo. Nova stranka ukazuje da poređenje doktorata Malog sa književnim delom govori da vladajuća SNS ne samo što veruje u bajke, nego pokušava građane Srbije i međunarodnu javnost da u te bajke ubedi, vređajući im inteligenciju. Kako vreme prolazi, u te bajke niko više ne veruje, a žalosno je što su kreatori bajke o "Zlatnom dobu Srbije" u svoju bajku poverovali.\nPodsećamo da se NOVA ni tokom procedure sprovedene na Univerzitetu nije izjašnjavala o mogućoj krajnjoj odluci. Ali sada kada je jasno da je u pitanju plagijat, pozivamo premijerku Anu Brnabić da hitno smeni ministra, jer od jednog plagijatora i prevaranta građani Srbije teško da mogu da očekuju bilo kakav moralni čin, poput ostavke. Ujedno, ponavljamo zahtev da istim putem krenu i ostali članovi Vlade Srbije, ali i sam predsednik Republike, zbog zdušne podrške koju su Malom pružali, braneći jedno očigledno sramno delo.\nPrevious article\tDržava da stane na put crnom bilansu nasilja nad ženama Next article\tŽivić za Danas: Vrli novi svet Broja jedan


Podrška odgovoru na krizu izazvanu pandemijom COVID-19 u Crnoj Gori - EUIC Podgorica\nPandemija COVID-19 je ozbiljno uticala na ekonomiju i produbila socijalnu ranjivost u zemljama širom svijeta, uključujući i Crnu Goru. Očekuje se da će se posledice pandemije osjećati u godinama koje dolaze, ali i da će se postojeće ranjivosti dodatno povećavati. U tom smislu, kako bi se ublažile negativne posledice pandemije, potrebne su mjere podrške preduzećima i pojedincima.\nOvaj program budžetske podrške usmjeren je na ublažavanje uticaja krize koju je izazvala pandemija bolesti COVID-19 u Crnoj Gori. Ima tri specifična cilja:\nsmanjenje negativnih efekata krize na privredu;\nzaštita ugroženih društvenih grupa od razornih efekata krize i garantovanje kontinuiranog pristupa osnovnim socijalnim uslugama;\ni omogućavanje većeg pristupa ranjivih preduzeća paketima ekonomske pomoći.\nMeđutim, mjere podrške za preduzeća ne bi trebalo da negativno utiču na napore za suočavanje sa tekućim izazovima u oblasti životne sredine. I ekonomska i ekološka održivost su važne za opstanak preduzeća na duži rok. Oporavak nakon pandemije COVID-19 mora odražavati principe održivosti, otpornosti i klimatske neutralnosti koji olakšavaju prelazak na resursno efikasnu i kružnu ekonomiju, integrišući na taj način načela koja su u osnovi Evropskog zelenog sporazuma.\nModernizacija zdravstvenog sistema, Podrška borbi protiv Covid-19, Reforma javne uprave, Zdravstvena zaštita


Kultura Archives - Page 41 of 58 - YU eco radio i Televizija\nNaslovna / Kultura (stranica 41)\nseptembar 18, 2017\tKultura 0\nU Gradskoj kući u petak održan je koncert povodom obeležavanja dvogodišnjice rada italijanskog kulturnog centra „Piazza Italia“. Na koncertu je nastupila pijanistkinja Maja Alvanović, koja je izvela ,,Nokturna“ kompozitora Nemanje Nešića. Prema rečima pijanistkinje Maje Alvanović, izvođenje ,,Nokturna“ kolege …\nSubotica u ritmu Jazzik-a\nseptembar 15, 2017\tKultura 0\nGlavni program internacionalnog džez festivala ,,Jazzik“ održan je juče i preključe na sceni Jadran na kojoj su nastupili Luka Veselinović, “Shime Trio + One” iz naše zemlje. Subotički bend kvintet ,,Iz principa“ koji čine učenici srednje muzičke škole nastupio …\nDvogodišnjica rada italijanskog kulturnog centra\nseptembar 14, 2017\tKultura 0\nKoncert povodom obeležavanja dvogodišnjice rada italijanskog kulturnog centra „Piazza Italia“ održaće se sutra u Gradskoj kući sa početkom u 19 časova. Na koncertu će nastupiti pijanistkinja Maja Alvanović, koja će na izvesti ,,Nokturna“ kompozitota Nemanje Nešića. Organizator koncerta je …\nU bioskopu Abazija Dead Lake Horror & Wine Festival\nNa trećem Dead Lake Horror & Wine Festival koji će trajati do subote pod sloganom „Uskrsnuće horora i vina!“ u bioskopu Abazija kraj jezera Palić biće predstavljeno 6 zapaženih ostvarenja horor žanra, uz dve atraktivne specijalne projekcije. Specijalni gost …\nTreću godinu za redom, od subote do srede, 20. septembra u Subotici će biti održana manifestacija „Dani Srpske u Srbiji“. Organizator manifestacije, koja se ove godine održava u 20 gradova u Srbiji, je Predstavništvo Republike Srpske. „Dani Srpske u …\nSutra počinje 22. džez festival u Kanjiži\nseptembar 13, 2017\tKultura 0\nOd sutra do subote biće održan 22. Kanjiški džez festival. Prema rečima umetničkog direktora festivala Dejana Vujinovića program festivala je dodatno obogaćen u odnosu na proteklih pet godina, a kroz bogat muzički program će dominirati muzički podžarn free jazz …\nseptembar 12, 2017\tKultura 0\nU periodu od osmog do sedamnaestog septembra obležavaju se Dani Opštine Bačka Topola. Prema rečima, Danice Vrekić, direktorke Turističke organizacije Bačka Topola, obeležavanje sadrži bogat kulturno-umetnički i muzički program kao i sportsko-rekreativne aktivnosti koji su najvećoj meri namenjeni deci. …\nPočinje 8. Međunarodni festival džez muzike „Jazzik“\nOsmi Međunarodni džez festival „Jazzik“ zvanično počinje sutra i trajaće do petka. Koncerti će se, sutra i u četvrtak, održati na sceni Jadran sa početkom u 20h, a nakon koncerata biće organizovano druženje u „Klein House“ . U sklopu Festivala …\nStranica 41 of 58« Početak...102030«3940414243\t»\t50...Kraj »


Ministar vanjskih poslova Igor Crnadak na Komitetu ministara Savjeta Evrope u Helsinkiju razgovarao sa ministrom inostranih poslova Finske\nMinistar vanjskih poslova BiH Igor Crnadak učestvuje na 129. zasjedanju Komiteta ministara Savjeta Evrope koje se održava danas i sutra u Helsinkiju.\nPrije početka zasjedanja ministar Crnadak se sastao sa ministrom vanjskih poslova Finske Timom Soiniem, čija zemlјa predsjedava Savjetom Evrope, a uskoro preuzima predsjedavanje Savjetom Evropske unije.\nTokom sastanka ministar Crnadak izrazio je žalјenje što Parlamentarna skupština BiH nije na vrijeme imenovala delegaciju za Parlamentarnu skupštinu Savjeta Evrope, ali je izrazio nadu da će do dogovora doći narednih dana i da će BiH biti omogućeno učešće na junskom zasjedanju.\nMinistar Crnadak je zatražio od ministra Soinija, koji je predsjedavajući Komiteta ministara Savjeta Evrope, da se još jednom razmotri mogućnost učešća delegacije BiH, budući da se u junu bira novi generalni sekretar Savjeta Evrope, kao i sudije Evropskog suda za lјudska prava, te da će na ovom zasjedanju biti obilјežena 70. godišnjica postojanja Savjeta Evrope.\nPonovlјeno je da je približavanje BiH Evropskoj uniji glavni prioritet spolјne politike, što je opredjelјenje svih nadležnih u zemlјi i da je evropska perspektiva BiH i cijelog regiona najbolјi način za ostvarivanje trajne stabilnosti Zapadnog Balkana.\nFinski ministar prenio je ministru Crnatku da će proširenje biti važna tema predsjedavanja Finske Savjetom Evropske unije koje počinje 1. jula 2019. godine, kao i podršku Finske za dobijanje kandidatskog statusa za BiH.\nMinistar Crnadak će tokom dana učestvovati na posebnoj ceremoniji obilјežavanja 70 godina postojanja Savjeta Evrope, kao i na neformalnoj večeri čiji je domaćin ministar vanjskih poslova Finske.


Ponoš o S-400 u Srbiji: To je kao vožnja Rols Rojsa po prašnjavom dvorištu, kako bi se hvalili komšijama ko nam je bio!\n03-11-2019 18:24 Naoružanje Srbija Društvo\nPolitički vrh Srbije poigrava se sistemom odbrane i bezbednosti, a da za to „nema ni profesionalnih, ni moralnih kompetencija“, izjavio je nekadašnji načelnik Generalšaba Vojske Srbije, general Zdravko Ponoš.\nZdravko Ponoš (Foto: Jutjub)\nOn je rekao da su, u kontekstu modernizacije Vojske, važni „i kvalitet puške i Mandušić Vuk, ali da je najvažnije ko Mandušića Vuka usmerava“.\nPrema rečima Ponoša, to „poigravanje odbranom“ se vidi na primeru raketnog sistema S-400 koji u „vojničkom smislu Srbiji nije potreban“, ali ta priča „nosi političu poruku“, koja se manifestuje „kroz demonstraciju sile i prijateljstva sa Rusijom“.\nPrisustvo S-400 na nedavnoj vežbi „Slovenski štit 2019“ Ponoš je uporedio sa „vožnjom Rols Rojsa po našem prašnjavom dvorištu, kako bismo se posle hvalili komšijama ko nam je bio“.\nOn tumači da Rusija ovakvim vežbama i dovoženjem makete S-400 u političkom smislu „poručuje Zapadu da drži nogu u vratima Srbije, dok je Vučiću to potrebno kako bi biračkom telu odvukao pažnju i prekrio ono što se sprema da uradi u vezi sa KiM“.\n„On se sprema da ‘alali’ KiM i to pokriva pričom o jačanju vojne moći Srbije i nikad većem prijateljstvu sa Rusijom“, uveren je Ponoš, koji u tom kontekstu vidi i „crkvena odlikovanja, aplauze i dremanje na podu u Briselu“.\nU tom je kontekstu, tvrdi general, „bila i manifestacija kojoj su prisustvovali preživeli i porodice poginulih vojnika na Košarama, koje je Vučić okupio da mu aplaudiraju, u momentu kada se on sprema da preda ono zbog čega su se oni žrtvovali, poginuli, izgubili zdravlje, zbog čega su ratovali“.\nUpitan da li se Srbija ubrzano naoružava ili želi da kreira percepciju da se ubrzano naoružava, Ponoš je odgovorio da je „sve stvar percepcije“, ali da fakti ipak govore „da su napravljeni neki iskoraci oko opremanja vojske“.\nBudući da je i potpredsednik Narodne stranke Vuka Jeremića, on za sebe kaže da je „oštar kritičar režima“, ali da mora da prizna da su, posle „dužeg niza godina, zaostajanja Srbije u naoružavanju, napravljeni neki pomaci u avijaciji“.\n„To je možda moglo bolje i jeftinije, ali se ipak pomerilo i to treba pozdraviti“, istakao je Ponoš, koji ne misli da je „opremanje avijacije pretnja po susede, jer nije reč o toliko ofanzivnom naoružanju, već više o obezbeđivanju patroliranja nebom“.\nNa drugoj strani, kako je ukazao, ako je reč o kopnenoj vojsci, nabavljene su stvari „poput tenkova za koje niti imamo dovoljno vozača, niti su nam potrebni, jer smo ih prethodno povlačili, s obzirom na činjenicu da je ta oprema stara“.\nTrka u naoružanju u funkciji unutrašnje politike\nPonoš primećuje da u regionu „postoji trka u naoružanju“, ali je opisuje kao „trku puževa“, koja je u funkciji unutrašnje politike.\nKako je rekao, to se dešava u celom regionu, nije to Vučić izmislio, „samo je doveo do apsurda, u kome nema veze što nam je plata 500 evra, kada imamo S-400“.\n„U ovakvim regionalnim političkim sistemima gde postoji ozbiljan deficit demokratije, sve je za unutrašnju upotrebu“, predočio je Ponoš.\nOn je ocenio da „vojni eksperti znaju da nivo i kvalitet naoružavanja Vojske Srbije ne može da proizvede regionalni disbalans“.\nPonoš ne isključuje mogućnost da su mentori na Zapadu primili objašnjenje da zbog javnog mnjenja u Srbiji, koje ima percepciju da su Rusi iza nas i da čuvaju Kosovo, mora da se igra na tu kartu, kako bi istovremeno završio KiM.\nTo je, prema njegovom tumačenju, razlog što, „posle šetnje ruskog oružja po Srbiji, nema velike drame u ozbiljnim zapadnim krugovima u Vašingtonu i Briselu“.\n„Zamena je teza kada Vučić kaže da nije prodao ni jedan metak, jer ga niko za to nije ni optužio, problem je što se ovde ništa ne dešava bez njegovog amina“\nNa pitanje o vojnoj neutralnosti Srbije i „protiv koga“ je Srbija vojno neutralna, Ponoš je odgovorio da je „Srbija vojno neutralna protiv sebe na način na koji sprovodi tu vojnu neutralnost“, jer ona nije zaživela ni normativno, ni u praksi.\n„Posle rezolucije iz 2007. godine, neutralnost se sada pominje u Nacrtu strategije nacionalne bezbednosti na nekoliko mesta, kao i koncept totalne odbrane, ali je veliki korak od toga da se nešto pomene, do toga da se primeni“, objasnio je Ponoš.\nPrema njegovom stavu, „nije Vučić u pravu kada kaže da se neutralnost čuva tako što se vežba i sa jednima i sa drugima“, jer je to samo „igra dopadljivosti u kojoj se svim stranama daje ono što traže“.\nKada je reč o Rusima, „sem što rade sa energetikom šta žele“, Ponoš ukazuje da su, istovremeno, „stavili nogu u vrata da Srbije ne ode ka NATO, dok Zapadu treba da se završi puzeća državnost Kosova i njima ne smeta to što nam Vučić zavrće ruku u izbornoj i medijskoj sferi“.\nOn smatra da u Srbiji i na Zapadnom Balkanu ima odmeravanja snaga Istoka i Zapada, „ali da smo mi mali i slab poligon, sa slabom vojskom“.\nKako je ocenio, pitanje da li se vežba sa Rusima ili NATO za vojnike nije pitanje emotivne opredeljenosti, „već je bitno kakva je politička odluka i da li postoji jasan kurs kuda ide država, naročito zato što je u 21.veku neutralnost delikatna stvar“.\nPodsetio je na „evoluciju od evroatlasnkih integracija, i izvesnog popravljanja imidža NATO u zemlji, do evrointegracija, na čemu smo završili, posle proglašenja nezavisnosti Kosova, koju su priznale vodeće NATO zemlje“.\nStalo se kod Partnerstva za mir sa ozbiljnom distancom prema NATO i na konceptu neutralnosti, što je većinsko raspoloženje u zemlji, rekao je Ponoš, koji smatra da je u zabludi svako ko misli da to može da promeni socijalnim inženjeringom.\nUpitan da li se vojne strategije i politike mogu zasnivati na mišljenju naroda, on je odgovorio da je i to pitanje demokratije i da „stavovi stanovništva ne mogu da se zanemare“.\nČak i da razgovaramo u „racionalnim kategorijama, nije dokazano da bi članstvo u NATO trebalo da bude naš racionalan izbor“, jer „to košta, kao i neutralnost, a mi nemamo dovoljnu ekonomsku potentnost“, ukazao je Ponoš.\nOdgovarajući na pitanje o bezbednosnim izazovima i činjenici da vlast kao najveći izazov vidi situaciju oko Kosova, dok građani kao pretnju bezbednosti više vide korupciju, Ponoš je rekao da je „na strani građana“.\n„Bezbednosne pretnje u regionu zapravo su posledica političke retorike, koja dolazi pre svega iz Beograda, ali ne samo iz Beograda“, tvrdi Ponoš.\nKao primer, pominje odnose sa Hrvatskom koji su politički pogoršani, „zahvaljujući i retorici ministra odbrane, koji je referent za Hrvatsku“, ali ističe da „građani nisu glupi da poveruju da će nas Hrvatska napasti“.\nKomentarišući aktuelna zbivanja u namenskoj industriji i potencijalni koruptivni lanac, Ponoš je ocenio da se sada kreira situacija „u skladu sa Šešeljevim sistemom u kome imamo pretnju, stranog plaćenika i domaćeg izdajnika“.\nTime se, kako je protumačio, pokušava da pokrije činjenica „da se čerupa demografska i ekonomska supstanca i pljačka vojna industrija“, koja je oduvek bila eksportno usmerena.\n“Zamena je teza kada Vučić kaže da nije prodao ni jedan metak, jer ga niko za to nije ni optužio, problem je što se ovde ništa ne dešava bez njegovog amina”, zaključio je Ponoš.\nPročitajte OVDE kako se zove novoosnovani politički pokret u Srbiji.\nVUČIĆ PITA KOCIJANČIĆEVU: Čime smo to trovali članove CIK u Prištini?\nKOSOVO ĆE BITI REŠENO PO PRINCIPU ISTOČNE I ZAPADNE NEMAČKE? Evo šta će ovaj plan značiti za Srbe i Albance\nOPET SPIN? POSLEDNJE VUČIĆEVO UPOZORENJE ZA DAČIĆA: Bura u vladajućoj koaliciji se ne stišava, socijalistima preti opomena pred isključenje!\nJEREMIĆ: Nije tajna, Vučić, uz Blerove savete, pregovara o razgraničenju…\nULAZAK U ZEMLJE EU VIŠE NEĆE BITI ISTI! Pasoš više nije dovoljan, uvodi se novi sistem na šengenskim granicama!\nDOJČE VELE: "Norveški model" – vrabac u ruci za Srbiju i komšiluk?\nZAR I TI, SINE BRUTE? Okreće li Dačić leđa Vučiću ili tabloidi zbog bojkota prave od SPS-a opoziciju?\nVUČIĆ PONOVO PISAO EU: Draga Majo, prošlo je tri nedelje! Dok sam živ neću odustati od traganja za odgovorom...\nTAČI PREDVIĐA SUKOBE: EU mora da zna da na Balkanu uvek postoje pretnje za mir!\nJEREMIĆ OSUO PALJBU PO VUČIĆU: Nije tajna, on pregovara o razgraničenju!\nPREVARIO RUSKOG PREMIJERA: Dačić se hvalio Medvedevu da je on smislio da se na proslavi oslobođenja Beograda izvode antifašističke pesme


Fatah označio ubistvo autističnog Palestinca u Jerusalimu ratnim zločinom\nBeta 30. maja 2020. 20:20\nPalestinske organizacije osudile su danas ubistvo Palestinca iz istočnog Jerusalima koji je bolovao od autizma, i zatražile da se oni koji su na njega pucali izvedu pred Medjunarodni krivični sud.\nOrganizacija Fatah palestinskog predsednika Mahmuda Abasa označila je ubistvo ratnim zločinom, dodavši da je premijer Izraela Benjamin Netanjahu u potpunosti odgovoran za „pogubljenje mladog čoveka sa posebnim potrebama“, preneo je Frans pres.\nGeneralni sekretar Palestinske oslobodilačke organizacije (PLO) Saeb Erekat objavio je na Tviteru da su „izraelske okupacione snage u istočnom Jerusalim pogubile Ijdada Halaka (32)“.\nUz tu objavu, generalni sekretar PLO dodao je heštag Palestina će biti slobodna i Ne mogu da dišem, aludirajući na Afroamerikanca Džordža Flojda koji je umro dok mu je policajac klečao na vratu, što je izazvalo nerede u SAD.\nIslamski ekstremistički Hamas koji vlada pojasom Gaze je najavio da će ubistvo tog Palestinca dodati „ulje na revoluciju naroda koja neće prestati dok okupator ne napusti svu palestinsku teritoriju“, upozorivši na novi palestinski ustanak, intifadu, protiv izraelske okupacije.\nIzraelski mediji javljaju da je jedan policajac stavljen u kućni pritvor, a njegov komandant je pušten iz pritvora uz restriktivne uslove dok traje istraga okolnosti ubistva mladog Palestinca.\nOn je ubijen jutros kraj jerusalimskog Starog grada, a policija je rekla da je izgledalo kao da drži pištolj u ruci.\nHalak medjutim nije bio naoružan i očito nije razumeo naredbe policajaca da stane kada je prošao kroz Lavlju kapiju u Starom gradu.\nPočeo je da beži i navodno se sakrio, a policajci su dali konfliktne izjave o ubistvu.\nKomandant je rekao istražiteljima da je apelovao na podredjenog da prestane da puca, a da se tome nije povinovao. Policijac je medjutim, porekao ono što je rekao komandant.\nIstražitelji takodje proveravaju da li je Palestinac ubijen kada se sakrio u postoriji gde stoji djubre ili dok je bežao.\nKako su objavili izraelski mediji na njega je ispaljeno najmanje sedam metaka.\nOn je jutros išao u institut za osbe sa posebnim potrebama gde se školovao.\nNjegov otac je izjavio da veruje da je u ruci imao mobilni telefon kada su ga policajci primetili.\nRoditelji su mu rekli da uvek drži telefon kako bi mogli da budu u kontaktu s njim i da bi bili sigurni da je bezbedno stigao u institut.\nUbistvo u Jerusalimu dogodilo se dan pošto su izraelski vojnici ubili Palestinca na okupiranoj Zapadnoj obali za koga su rekli da je pokušao da ih pregazi svojim vozilom. Nijedan Izraelac nije ranjen ni danas ni juče.\nNapetost je porasla u poslednjim nedeljama dok Izrael insistira na ostvarenju planova za aneksiju velikih delova Zapadne obale i skladu sa bliskoistočnim mirovnim planom predsednika SAD Donada Trampa koji je uveliko u korist Izraela. Palestinci su u potpunosti odbacili taj plan.\nBritanski univerzitet upleten u skandal,optužbe za silovanje\nBolsonara ugrizao američki noj\nPolicajka ubila muškarca, prethodila svađa oko maske\nOnlajn nastava i boravak u SAD za strane studente\nNorveška policija uhapsila muškarca koji je nožem napao žene


Otpočela obnova fasada na objektima Kulturnog centra u Baru.\nOpština Bar otpočela je radove na uređenju fasada objekata Kulturnog centra. U narednom period biće obnovljene fasade na Domu kulture, Domu revolucije, Galeriji i Malom dvorcu, reprezentativnim objektima od veliko značaja za lokalnu kulturu u okvir kojih se nalazi gradska biblioteka, bioskop, pozorišna scena, galerijski prostor, istorijske postavke, arhiv i druge važne jedinice.\nOvo je ujedno i prva temeljna obnova fasada ovih objekata od kada su izgrađeni do danas. Ovi objekti su svojom jedinstvenom arhitekturom, karakterističnom za Bar, postali i prepoznatljiv simbol grada u čije su postojanje trajno ugrađeni.\nZavršetkom obnove fasada koja bi trebala da bude završena u roku od 13 dana na Domu revolucije, odnosno 41 dana na Domu kulture, ovi objekti će ponovo dobiti svoj puni sjaj i iskazati punu ljepotu svoje arhitekture. Ukupna vrijednost ovog projekta koji se finansira iz Budžeta Opštine Bar iznosi oko 55.000 eura .\n# arhitektura # Bar # fasada # kultura\nSeparator naftnih derivata - ACO Oleopator C-FST eksterni Bypass\nDekoplaster zidna obloga - Dijamant serija / Celine 509


Premijer Republike Srpske Radovan Višković izjavio je danas u Brčkom da bi bilo logično da Savjet ministara u tehničkom mandatu uskrati povjerenje direktoru Agencije za akreditaciju visokoškolskih ustanova u BiH, ali je taj savjet ministara na telefonskoj sjednici usvojio izvještaj Agencije, za koji je glasao čak i jedan od srpskih ministara.\nPrema njegovim riječima, od tri srpska ministra, dvojica nisu glasala, ali jedan jeste i izvještaj je usvojen.\n"Pa to je smiješno. Ustvari da nije žalosno, bilo bi smiješno", istakao je Višković, koji nije želio da pominje o kojem srpskom ministru je riječ.\nKako nezvanično saznaje ATV za izvještaj je glasao Mirko Šarović /SDS/, ministar spoljne trgovine i ekonomskih odnosa.\nVišković je naglasio da se taj izvještaj zakonski nije mogao naći na sjednici Savjeta ministara u tehničkom mandatu, jer ga je trebao poslati Upravni odbor Agencije za akreditaciju, koga nema jer srpski predstavnici ne rade u tom odboru.\n"E to nam je Savjet ministara, to nam je BiH, to nam je opozicija... Neka oni samo rade svoj dio posla u skladu sa Ustavom i zakonom, a nas neka puste da radimo naš posao u skladu sa Ustavom i zakonom", poručio je Višković, podsjetivši da Agencija za akreditaciju visokoškolskih ustanova u BiH godinu dana osporava akreditacija dva državna univerziteta u Republici Srpskoj, kao i da je Srpska povukla svoje članove iz Upravnog odbora te agencije.\nGovoreći o provjeri diploma koju je zatražila Vlada Srpske od Republičke prosvjetne inspekcije, Višković je istakao je da je to redovna aktivnost koja će biti nastavljena i da se sve radi u skadu sa zakonom.\n"Prije nekoliko dana poslata je na provjeru prva grupa od nekih 30 diploma. Ne očekujem spektakularne rezultate, jer je to redovan proces. Svaki direktor, rukovodilac može da provjeri diplome zaposlenih i mi to radimo redovno i u skladu sa zakonom", rekao je Višković novinarima u Brčkom.\nOn je naglasio da je za takvu provjeru nadležna jedino Republička prosvjetna inspekcija.


Opozicija traži vanrednu sednicu parlamenta\nTanjug 7. oktobra 2021. 09:59\nBEČ – Nakon što je Tužilaštvo za privredni kriminal i korupciju izvršilo pretres prostorija više lica iz okruženja austrijskog kancelar Sebastijana Kurca, ali i kabinet i sedište njegove Narodne partije (OVP) zbog sumje u korupciju, podmićivanje i primanje mita opozicija je zatražila njegovu ostavku i podnele su zahtev za održavanje vanredne sednice parlamenta.\n„Optužbe pravosuđa protiv kancelara i njegovih najtešnjih saradnika, kao i OVP su teške i jedinstvene u istoriji zemlje“, naveli su iz opozicije i zahtevaju da kancelar Kurc odgovara na optužbe u parlamentu.\nSve tri stranke ističu da su svedoci moralnog propadanja OVP, zbog čega, kažu, kancelar treba da podnese ostavku.\nŠef poslaničkog kluba FPO Herbert Kikl najavio je da će podneti zahtev o poverenju vlade Kurca.\nZa sada nije jasno kada će biti održana vanredna sednica parlamenta, a prema pravilniku to mora biti u roku od osam dana od prijema zahteva.


Ministar Selaković sa ambasadorom Katara o unapređenju bilateralnih odnosa\nMinistar spoljnih poslova Republike Srbije Nikola Selaković sastao se danas sa ambasadorom Katara u Republici Srbiji šeikom Mubarakom Fahadom Al Tanijem, sa kojim je razgovarao o sveukupnoj saradnji i mogućnosti unapređenja bilateralnih odnosa.\nMinistar Selaković je konstatovao da postoji obostrana zainteresovanost za produbljivanje trgovinske saradnje, koja, kako je ocenio, može biti daleko iznad sadašnjeg nivoa.\nSelaković je posebnu zahvalnost izrazio zbog pomoći Katara tokom pandemije virusa korona.\nMinistar Selaković konstatovao je da Balkan, baš kao i Bliski istok, nosi etiketu regiona u kojem su češći periodi sukoba nego mira i saradnje, i da Srbija zato želi i stabilan Balkan i stabilan Bliski istok.\nKonstatujući da Srbija i Katar, osim neslaganja po pitanju Kosova i Metohije, nemaju otvorenih pitanja u bilateralnim odnosima, Selaković je uputio molbu da se Vlada Katara, u duhu prijateljskih odnosa naših država, uzdrži od aktivnog međunarodnog lobiranja u korist Prištine, kako bi se dala šansa dijalogu i postizanju sporazuma.


Prvi onlajn edukativni seminar "Dijaloga za budućnost": "Aktivne žene, aktivno i bolje društvo" - BFPE\nBFPE » Prvi onlajn edukativni seminar „Dijaloga za budućnost“: „Aktivne žene, aktivno i bolje društvo“\nPrvi onlajn edukativni seminar „Dijaloga za budućnost“: „Aktivne žene, aktivno i bolje društvo“\nSeptember 8, 2020 10:00 am | September 8, 2020 01:30 pm\nU okviru zajedničkog regionalnog programa “Dijalog za budućnost”, odabrana grupa od 30 mladih žena nastavlja dalje osnaživanje i učenje u okviru prvog online edukativnog seminara “Aktivne žene, aktivno i bolje društvo”, koji će biti održan 08. septembra putem online platforme.\nOvo je prvi u seriji online edukativnih seminara koji će okupiti novu grupu mladih žena u okviru projekta ,,Dijalog za budućnost. One će putem interaktivnih razgovora, radionica i tematskih predavanja raditi na kreiranju rešenja i prepoznavanje načina kako da se problemi sa kojima se mlade žene susreću reše, a sve u cilju njihovog osnaživanja i aktivnijeg angažovanja u zajednici. Na seminaru će biti obrađene teme javnog zagovaranja, liderstva, aktivizma, crowdfundinga, kao i veštine timskog rada i stres menadžmenta koje će doprineti dubljem razumevanju položaja žena u društvu ali dati im i neophodni podsticaj u daljem radu i angažovanju.\nPrevious PostDrugi onlajn seminar "Dijaloga za budućnost": “Aktivne žene, aktivno i bolje društvo“\nNext PostForum "Kroz poverenje i inovacije do promene svesti" za startapove iz Srbije i sa Kosova


"Mi smo u trci života, razne zaraze nas tek čekaju" - BIGportal.ba\n“Mi smo u trci života, razne zaraze nas tek čekaju”\n1 Oktobra, 2020 1 Oktobra, 2020 067\nPredsednik Aleksandar Vučić obilazi radove na izgradnji nove kovid bolnice u Vojnom kompleksu “Zemun ekonomija” na Batajničkom drumu bb u Beogradu.\nIznenadna poseta predsednika gradilištu te bolnice najavljena je sinoć iz njegove pres službe za 8.30 časova ujutru.\nSa predsednikom Srbije u obilasku u Zemunu su i ministar odbrane Aleksandar Vulin, dr Goran Stevanović, član Kriznog štaba za borbu protiv koronavirusa i direktor Infektivne klinike, kao i ministar zdravlja dr Zlatibor Lončar.\nVučić je naglasio da će bolnica koja se gradi biti jedna od najsavremenijih na svetu, a dr Stevanović ističe da je reč o multifunkcionalnom objektu koji će imati i porođajnu salu.\nIzgradnja kovid bolnice, od dve koliko je Vučić najavio u jeku epidemije korona virusa, počela je u avgustu, a očekuje se da će biti završena do 1. decembra.\nOn je rekao i da bi ta nova bolnica trebalo da reši mnogo problema, podsećajući da mu je dr Stevanović rekao da očekuje da imamo razne zarazne bolesti u budućnosti.\n“U celoj Evropi, regionu je užasna situacija, u Srbiji je dobra. Imamo ogroman strah i ja zato molim da svi budemo disciplinovanii da pokušamo da sprečimo teške posledice na jesen i zimu”, rekao je Vučić i dodao da smo u trci života zbog čega je važno da nova bolnica u Zemunu počne da radi u decembru.\nDvije decenije od olimpijskog zlata u Sidneju\nZvornik: Muškarac slao prijeteće poruke sugrađanki, pa je napao i povrijedio


Narodna skupština Republike Srbije | Saopštenja za javnost\nNarodna skupština Republike Srbije / Aktivnosti / Narodna skupština / Arhiva aktivnosti / Saziv od 3. juna 2016. / Saopštenja za javnost\nPonedeljak, 17. jun 2019.\nGojković zakazala vanrednu sednicu za 25. jun\nPredsednica Narodne skupštine Republike Srbije Maja Gojković sazvala je 12. vanredno zasedanje za utorak, 25. jun, na zahtev Vlade Republike Srbije.\nUčešće šefa stalne delegacije Narodne skupštine u ISP na 26. Generalnoj skupštini ISP\nŠef stalne delegacije Narodne skupštine Republike Srbije u Interparlamentarnoj skupštini pravoslavlja Aleksandar Čotrić učestvovaće na 26. Generalnoj skupštini Interparlamentarne skupštine pravoslavlja, koja će biti održana od 19. do 23. juna 2019. godine, u Tbilisiju, Gruzija.\nDelegacija Narodne skupštine na sastanku Generalnog odbora Parlamentarne skupštine PS IJE\nZamenik člana stalne delegacije Narodne skupštine u Parlamentarnoj skupštini PS JIE narodni poslanik Marko Parezanović, učestvuje na sastanku Generalnog odbora za ekonomiju, infrastrukturu i energetiku Parlamentarne skupštine PS JIE, koji se održava 16. i 17. juna 2019. godine u Ankari.\nUčešće delegacije Narodne skupštine na sastanku odbora za evropske poslove parlamenata država članica Višegradske grupe\nDelegacija Narodne skupštine u sastavu Nenad Čanak, Vesna Marković i Dubravka Filipovski, učestvovaće na sastanku odbora za evropske poslove parlamenata država članica Višegradske grupe (V4), koji se održava u periodu od 16. do 18. juna 2019. godine, u Bratislavi, Slovačka Republika.\nGojković sazvala sednicu za utorak, 18. juna\nPredsednica Narodne skupštine Republike Srbije Maja Gojković sazvala je 24. Posebnu sednicu Narodne skupštine Republike Srbije za utorak, 18. juna, sa početkom u 10 časova.\nPonedeljak, 10. jun 2019.\nDelegacija Narodne skupštine u poseti Iranu\nDelegacija Odbora za spoljne poslove i Poslaničke grupe prijateljstva sa Iranom Narodne skupštine Republike Srbije koju predvodi prof. dr Žarko Obradović, predsednik Odbora za spoljne poslove, posetiće Iran na poziv predsednika Odbora za nacionalnu bezbednost i spoljne poslove Parlamenta Irana, od 11. do 14. juna 2019. godine.\nČetvrtak, 30. maj 2019.\nGojković sazvala Posebnu sednicu za ponedeljak, 3. jun, obraćanje predsednika Državne dume Ruske Federacije\nPredsednica Narodne skupštine Republike Srbije Maja Gojković sazvala je Posebnu sednicu Narodne skupštine za ponedeljak, 3. jun, na kojoj će se obratiti predsednik Državne dume Federalne skupštine Ruske Federacije Vjačeslav Volodin.\nPonedeljak, 20. maj 2019.\nGojković sazvala sednicu Narodne skupštine za sredu, 22. maja\nPredsednica Narodne skupštine Republike Srbije Maja Gojković sazvala je Šestu sednicu Prvog redovnog zasedanja Narodne skupštine Republike Srbije za sredu, 22. maja, sa početkom u 10 časova.\nPetak, 17. maj 2019.\nGojković sazvala Posebnu sednicu, na dnevnom redu izveštaj o Kosovu i Metohiji\nPredsednica Narodne skupštine Republike Srbije Maja Gojković sazvala je Posebnu sednicu Narodne skupštine za ponedeljak, 27. maj, a na dnevnom redu biće izveštaj o Kosovu i Metohiji.\nPetak, 10. maj 2019.\nGojković sazvala sednicu za 14. maj, na dnevnom redu izmene i dopune Krivičnog zakonika\nPredsednica Narodne skupštine Republike Srbije Maja Gojković sazvala je sednicu Skupštine Srbije za utorak, 14. maj, a na dnevnom redu biće Predlog zakona o izmenama i dopunama Krivičnog zakonika i Predlog zakona o izmenama i dopunama Zakonika o krivičnom postupku, koji obuhvataju materiju koja je u javnosti poznata kao „Tijanin zakon“.\nDelegacija Odbora za spoljne poslove i PGP sa Kubom u poseti Narodnoj skupštini Narodne vlasti Kube\nDelegacija Odbora za spoljne poslove i Poslaničke grupe prijateljstva sa Kubom Narodne skupštine Republike Srbije, koju predvodi prof. dr Žarko Obradović, predsednik Odbora za spoljne poslove, posetiće Kubu na poziv Jolande Ferer Gomez, predsednice Odbora za međunarodne odnose Narodne skupštine Narodne vlasti Kube, od 12. do 15. maja 2019. godine.\nSreda, 17. april 2019.\nIzjava generalnog sekretara Narodne skupštine Republike Srbije Srđana Smiljanića:\n„Povodom neistinitih navoda narodnog poslanika Balše Božovića, iznetih na konferenciji za novinare, ističem da je sramotno što moram opet da ponovim da sam dao saglasnost da pripadnici Ministarstva unutrašnjih poslova uđu u zgradu Narodne skupštine u skladu sa članom 71. stav 2. Zakona o Narodnoj skupštini.\nGojković sazvala sednicu Narodne skupštine, na dnevnom redu Predlog zakona o konverziji stambenih kredita indeksiranih u švajcarskim francima\nPredsednica Narodne skupštine Republike Srbije Maja Gojković sazvala je Četvrtu sednicu Prvog redovnog zasedanja za četvrtak, 18. aprila, sa početkom u 10 časova, na čijem dnevnom redu je Predlog zakona o konverziji stambenih kredita indeksiranih u švajcarskim francima, koji je podnela Vlada Republike Srbije.\nSubota, 13. april 2019.\nSaopštenje za javnost generalnog sekretara Narodne skupštine Republike Srbije\n„U skladu sa članom 71. stav 2. Zakona o Narodnoj skupštini, poslove unutrašnjeg obezbeđivanja i održavanja reda u zgradi i prostorijama Narodne skupštine obavljaju pripadnici Službe obezbeđenja Ministarstva unutrašnjih poslova, uz saglasnost generalnog sekretara.\nIzjava zamenika generalnog sekretara Narodne skupštine Branka Marinković, povodom izjave narodnog poslanika Balše Božovića u kojoj je netačno interpretirao reči zamenika generalnog sekretara NSRS:\n„Najoštrije demantujem navode narodnog poslanika Balše Božovića da sam izjavio da generalni sekretar nije odobrio ulazak pripadnika Ministarstva unutrašnjih poslova u zgradu Narodne skupštine i osuđujem laž koja mi je pripisana.\nLaketić učestvuje na Konferenciji u Rimu o posledicama osiromašenog uranijuma\nPredsednik Komisija Narodne skupštine Republike Srbije za istragu posledica NATO bombardovanja 1999. godine po zdravlje građana Srbije, kao i uticaj na životnu sredinu dr Darko Laketić učestvovaće u četvrtak, 4. aprila u Rimu na Konferenciji pod nazivom „Uranijum: godinu dana od IV komisije, sadašnjost i budućnost“.\nPonedeljak, 1. april 2019.\nUčešće šefa stalne delegacije u ISP na sastanku Sekretarijata ISP u Limasolu\nŠef stalne delegacije Narodne skupštine Republike Srbije u Interparlamentarnoj skupštini pravoslavlja Aleksandar Čotrić učestvovaće na sastanku Međunarodnog sekretarijata, predsednika i izvestilaca Interparlamentarne skupštine pravoslavlja, koji će biti održan od 2. do 5. aprila 2019. godine, u Limasolu, Kipar.\nSreda, 27. mart 2019.\nUčešće šefa stalne delegacije Narodne skupštine na sastanku Generalnog odbora za kulturna pitanja PD CEI u Budimpešti\nŠef stalne delegacije Narodne skupštine u Parlamentarnoj dimenziji Centralno evropske inicijative prof. dr Ljubiša Stojmirović učestvovaće na sastanku Generalnog odbora za kulturna pitanja PD CEI, koji će se održati 29. marta 2019. godine, u Budimpešti, Mađarska.\nOdržavanje desetog sastanka Parlamentarnog odbora za stabilizaciju i pridruživanje EU i Srbije\nDelegacija Narodne skupštine u sledećem sastavu: dr Vladimir Orlić, Elvira Kovač, prof. dr Ljubiša Stojmirović, Dragan Šormaz, Vesna Marjanović, dr Milorad Mijatović i Vladimir Đurić, otputovala je danas u Strazbur, kako bi učestvovala na desetom sastanku Parlamentarnog odbora za stabilizaciju i pridruživanje EU i Srbije (POSP).\nPonedeljak, 25. mart 2019.\nGojković sazvala posebnu sednicu Narodne skupštine, na dnevnom redu obraćanje predsednika Parlamenta Gruzije\nPredsednica Narodne skupštine Republike Srbije Maja Gojković sazvala je Dvadeset prvu Posebnu sednicu Narodne skupštine za četvrtak, 28. marta, sa jednom tačkom dnevnog reda - obraćanje Narodnoj skupštini predsednika Parlamenta Gruzije Iraklija Kobahidzea.\nnedelja, 26. jun


Pokreni.se za besplatnu interaktivnu školu preduzetništva\nNaime, pomenuta škola preduzetništva sastoji se iz nekoliko modula među kojima je online kurs pod nazivom “Kako pokrenuti sopstveni posao”, a prvi čemu je prvi deo programa osmišljen tako da u periodu od mesec dana polaznici uče samostalno i tempom koji im odgovara – kroz web prezentacije, predavanja, filmove i materijale za čitanje.\nUčesnike drugog dela programa u okviru akademije preduzetništva očekuje još praktičnija obuka o preduzetništvu vođena od strane iskusnih mentora i preduzetnika, tokom koje će polaznici raditi na pokretanju sopstvenog biznisa. Takođe, svi koji se budu prijavili za učešće na akademiji imaće priliku i da se upoznaju sa radom uspešnih startapa, kao i da posete biznis hub-ove i da se umreže sa drugim osnivačima.\nNešto više o pomenutoj inicijativi škole preduzetništva, ali i njenoj prednosti za sve buduće poslovne ljude, za Netokraciju je izjavila Ena Dugonjić, inače član organizacionog tima:\nOve godine razvili smo program edukacije tako što smo uključili u proces unapređivanja sadržaja online škole preduzetništva tim koji se u celosti sastoji od mladih ljudi i studenata koji pokazuju inicijativu i ambiciju da učestvuju u pozitivnim promenama koje podstiču preduzetništvo. Smatramo da je ovo uključivanje mladih značajno i da ovogodišnja online obuka predstavlja spoj iskustva i novih, svežih ideja.\nEna takođe dodaje da ove godine razvoj promotivne kampanje i sadržaja online obuke “Kako pokrenuti sopstveni posao” sprovodi SEVEN-ov tim mladih saradnika uz mentorsku podršku onih koji imaju ogromno iskustvo u ovoj oblasti, a to su Miloš Došen, Nenad Paunović i Aleksandar Bijelić. “Taj spoj treba da donese odlične rezultate i izuzetno mi je drago da sam i ove godine deo ekipe koja će velikom broju mladih ljudi širom Srbije da pruži dodatnu vrednost ka njihovom profesionalnom razvoju”, zaključuje ona.\nNajistrajniji i najbolji polaznici škole preduzetništva dobijaju šansu da svoje ideje izlože na Belgrade Venture Forum konferenciji.\nOno što predstavlja posebnu motivaciju za učesnike jeste činjenica da će najistrajniji dobiti priliku da svoje ideje izlože na konferenciji Belgrade Venture Forum (5 – 7. decembra 2016. godine) i tako prisustvuju master klasu organizovanom za najbolje polaznike programa.\nIz organizacije napominju da će online kurs biti pokrenut od 1. avgusta 2016. godine a sve informacije o registraciji budući polaznici mogu dobiti putem e-maila. Što se tiče prijava, one su već otvorene i mogu se pronaći na zvaničnom sajtu pomenute organizacije.


Šef diplomatije BiH pijan izazvao sudar, lakše povređena žena\nPolicija Kantona Sarajevo saopštila je da je vozač "škode oktavije", koji se sinoć sudario s audijem A-4 "lice s inicijalima A.S." kod koga je "utvrđeno prisustvo alkohola", a sarajevski list "Dnevni avaz" piše da se pod tim inicijalima krije ime šefa diplomatije BiH Svena Alkalaja.\nList napominje da Babajićeva tvrdi da je Alkalaj bio pijan, te da je nakon incidenta napustio mesto nesreće u Alipašinoj ulici. Prema njenim rečima, Alkalaj je upravljajući "oktavijom" skrenuo sa puta i udario u njen "audi" koji je stajao u mestu, u srednjoj traci.\nAlkalaj je negirao da je bio pijan, a okrivio je Babajićevu da je prešla na njegovu stranu i izazvala udes.\nU međuvremenu, mediji u BiH navode saopštenje MUP-a Kantona Sarajevo da je "kod lica čiji su inicijali A.S, koje je učestvovalo u saobraćajnoj nezgodi u Alipašinoj ulici u Sarajevu, u kojoj je lakše je povređena osoba B.M, utvrđeno prisustvo alkohola u organizmu".\nPolicija je saopštilča i da je u sudaru pričinjena materijalna šteta na vozilima, a lakše povređenoj B.M. u Kliničkom centru Koševo ukazana lekarska pomoć.\n"Izvršenim alkotestiranjem kod A.S. utvrđeno je prisustvo alkohola u organizmu, dok je alkotest kod B.M. bio negativan," naveo je MUP.\nO ovom događaju obavešten je tužilac Kantonalnog tužiolaštva u Sarajevu, navode lokalni mediji.


Zvezdin stadion je prvo mesto u Srbiji gde je instalirana VAR tehnologija! Za sada, samo za meč plej-ofa kvalifikacija Lige šampiona protiv Jang Bojsa (sreda, 21. avgust), a sve troškove instalacije snosiće evropska Kuća fudbala.\nPoznato je da je VAR tehnologija od ove godine primenjena i u Ligi šampiona, kao i da je plej-of kvalifikacija zvanično i početak LŠ, pa će, stoga, b\nPo prvi put u istoriji će na stadionu Rajko Mitić biti korišćena VAR tehnologija\niti montirana i na našem najvećem stadionu.\nNa Zvezdinom stadionu biće napravljena VAR soba sa više monitora, a potreban broj kamera (između osam i 12) rasporediće se po različitim delovima stadiona.\nNadamo se da će primena VAR tehnologije na stadionu “Rajko Mitić” biti nastavljena i nakon ove utakmice, odnosno da će Zvezda, drugu godinu zaredom, igrati grupnu fazu Lige šampiona!\nUkoliko crveno-beli budu eliminasani, te učešće u međunarodnom takmičenjima nastave u Ligi Evrope, VAR neće ostati na “Marakani”, a do sada je na našim stadionima viđena samo gol tehnologija, koju je takođe instalirala UEFA.\nUvođenje VAR sistema u našoj Superligi planirano je od prvenstva 2021/22. Instalacija sistema košta 2,5 miliona evra.\nU pola osam je odrađeno poslednje testiranje VAR tehnologije jer je odrađena video i audio provera. A ovde možete videti i tačno šta se sve dešava pre meča:\nU galeriji pogledajte ovo "čudo" iz više uglova:\nVAR Tehnologija, FK Crvena zvezda, FK Jang bojs, Marakana


PRIKAZIVANJE RIJALITI PROGRAMA SAMO NOĆU - DA ILI NE - Beograduživo.rs\nTrenutno ste naHome » PRIKAZIVANJE RIJALITI PROGRAMA SAMO NOĆU – DA ILI NE\nBy SS InTeam on\t 31. октобра 2020. INFO, Kultura i zabava\nRIJALITI PROGRAM – U ponedeljak, 2. novembra, članovi Saveta REM-a trebalo bi da razmatraju predlog obavezujućeg pravilnika kojim se predviđa da se rijaliti programi prikazuju samo u noćnim terminima.\nUkoliko članovi REM-a u ponedeljak usvoje ovaj nacrt, on će biti prosleđen u Ministarstvo kulture i informisanja koje treba da da svoje mišljenje, nakon čega REM donosi krajnju odluku. Ovaj nacrt odnosi se na vremensko ograničenje rijaliti programa koji uključuju učesnike u zatvorenom prostoru, uz nadrzor kamere, koji se takmiče za nagradu. Ovde se pre svega misli na Zadrugu koja se prikazuje na televiziji Pink i program Parovi koji se prikazuje na televiziji Happy.\nPredlog je da se ovi programi prikazuju od 23.00 uveče do 6.00 ujutru. Ovakva praksa već postoji u regionu, pa je tako u Crnoj Gori prikazivanje rijalitija omogućeno upravo od 23.00, u Bosni i Hercegovini od ponoći, dok u Hrvatskoj nije regulisano.\nPRETHODNA VEST„UBIĆE ME ĆALE“ – ZLATNI PORŠE PANAMERA UNIŠTEN U SAOBRAĆAJNOJ NEZGODI (VIDEO)\nSledeća vest OTKAZANO OTVARANJE BEMUSA – UMETNICA ZBOG EPIDEMIJE NE DOLAZI


Tragedija - Australijski bokser umro od povreda glave - Sportske.net\nTragedija - Australijski bokser umro od povreda glave\nAustralijski bokser Dejvi Braun Mlađi umro je od povreda glave zadobijenih tokom meča s Filipincem Karlom Magalijem za regionalnu titulu super-pero kategorije u verziji IBF.\nMejveder: "Nisam prekršio pravila, čist sam"Flojd Mejvejder blažen međ' ženamaProdato skoro 40.000 karata za meč Kličko-Fjuri!Da li je Mate Parlov dobio naslednika?Flojd Mejveder razbesneo navijače!\nBraun (28) je tokom meča u petak nokautiran 30 sekundi pre kraja poslednje 12. runde. On se posle pada na pod osvestio, ali mu je kasnije pozlilo i u kritičnom stanju odveden je u bolnicu u Sidneju s teškim povredama mozga.\nPolicija je kasno sinoć potvrdila da je Braun umro i navela da će biti obavljena obdukcija.\nPredsednik Bokserskog saveza Australije Džon Mekdugal rekao je da je smrt Brauna tragična vest.\n"Prošlo je više od 30 godina otkako smo imali fatalnu ili ozbiljnu povredu boksera. Čuli smo da je u bolnici tražio da diše bez aparata i molili smo se i nadali da je to dobar znak, ali ova vest nas je slomila", rekao je Mekdugal.


Vesti - 21.11.2019\nU Rumuniji se do subote ujutro u 7 časova po lokalnom vremenu nastavlja predizborna kampanja za drugi krug predsedničkih izbora, zakazan u nedelju, 24. novembra. Predsednik Klaus Johanis, kog podržava Nacionalna liberalna partija (PNL) koja je na vlasti, suočiće se sa bivšom socijaldemokrtaskom premijerkom Viorikom Dančila. Stalna izborna komisija obaveštava da je birački spisak ažuriran, a ukupan broj birača upisanih u stalne izborne liste je 18.217.411 građana. U prvom krugu izbora, na kom je učestvovalo 14 kandidata, Klaus Johanis je dobio 37,82% glasova, a Viorika Dančila 22,26%. Odaziv je bio od 51,19%. U dijaspori, gde se moglo glasati tri dana, bila je rekordna izlaznost od preko 675 hiljada ljudi. I za drugi krug glasanja u nedelju, van granica zemlje glasaće se tri dana: u petak od 12.00 do 21.00 čas po lokalnom vremenu, a u subotu i nedelju od 7.00 do 21.00 čas, sa mogućnošću produžetka programa glasanja do ponoći. Ministarstvo spoljnih poslova iz Bukurešta već je poslalo potrebne materijale za glasanje u inostranstvu. Za 835 organizovanih biračkih mesta poslato je, između ostalog, 4.608.175 glasačkih listića, što je za 100 hiljada više nego što je traženo u prvom krugu.\nKonferencija predsednika Evropskog Parlamenta, na kojoj su prisustvovali David Sasoli, predsednik institucije, kao i drugi lideri političkih grupa, završila je saslušanje 26 evropskih komesara i dala je zeleno svetlo za poslednju proceduru nepohodnu da bi nova evropska izvršna vlast mogla započeti svoj mandat 1. decembra, mesec dana kasnije nego što je bilo najavljeno u prvobitnom kalendaru. Konferencija predsdenika je takođe odobrila objavljivanje evaluacionih pisama. Evropski Parlament će organizovati glasanje o potvrđivanju nove Evropske komisije, koju će voditi Ursula von der Lejen, 27. novembra, tokom plenarnog zasedanja u Strazburu. Komisija če biti odabrana većinom glasova na plenarnom sastanku. U ponedeljak, Komisija za spoljne poslove Evropskog Parlamenta je odobrila kandidata Mađarske, Olivera Varhelja, na mesto evropskog komesara za proširenje, poslednjeg od 27 kandidata. Kandidati koje je predložila Rumunija – Adina Valjan, za saobraćaj, i Francuska – Tieri Breton, za unutrašnje tržište, dobili su pozitivan odogovor od specijalizovanih komisija.\nŠef rumunske diplomatije, Bogdan Auresku, izjavio je, u okviru sastanka ministara NATO u Briselu, da Rumunija ne deli stavove prema kojima Alijansa je u krizi i naglasio je da proces adaptacije NATO treba da se nastavi. Na kraju sastanka, generalni sekretar Jens Stoltenberg je potvrdio da NATO ostaje jedina garancija za evropsku i transatlansku bezbednost. Na marginama sastanka, Bogdan Auresku je imao susret sa američkim državnim sekretarom Majkom Pompeom, tokom kojeg je potvrdio da će Rumunija nastaviti da učestvuje u spoljnim vojnim misijama i da će i dalje davati 2% bruto društvenog proizvoda za odbranu, ali prioritet nove vlade je operacionalizacija dva memoranduma koja su obe strane nedavno potpisale u oblasti saradnje na civilnom nuklearnom polju i infrastrukturi 5G. Rumunski ministar je imao susrete i sa svojim kolegama iz Francuske, Hrvatske, Estonije i Norveške.\nU Bukureštu i dalje traje 26. izdanje Sajma knjiga Gaudeamus, koji organizuje Radio Rumunija. Današnji program je obuhvatao predstavljanje knjiga, susrete sa piscima, istoričarima i stručnjacima iz različitih oblasti. Danas su bile organizovane i rasprave koje su imale teme: savremena poezija u različitim interpretacijama i pisac protiv diktature. U pet dana ove manifestacije, odžaće se skoro 900 događaja, a preko 250 izlagača će predstaviti svoje ponude iz različitih polja. Ovogodišnje izdanje Sajma Gaudeamus posvećeno je 30 godina od antikomunističe Revolucije iz decembra 1989. godine, a pesnik Mirča Dinesku i glumac Jon Karamitru, emblematične ličnosti revolucije, počasni su predsednici manifestacije.\nČlanovi Unija Spasite Rumuniju (USR), treća formacija po veličini u Parlamentu, odlučili su, glasanjem putem interneta, da Dan Barna ostane na čelu stranke. Oko 75% njih glasalo je za njegovo vođstvo, dok su ostali tražili da predsednik formacije podnese ostavku. Barna je izjavio da čeka rezultat glasanja, nakon nezadovoljstva koje je poteklo iz rezultata iz prvog kruga predsedničkih izbora, kada lider Unije Spasite Rumuniju (USR) nije uspeo da se plasira u drugi krug glasanja. On je dobio 15% glasova, nakon što je, pre pola godine, na evropskim parlamentarnim izborima 26. maja, Unija USR-PLUS osvojila 22%.\nIzraelski premijer Benjamin Netanjahu optužen je za korupciju, prevaru i zloupotrebu poverenja u tri različita krivična predmeta, objavio je u četvrtak Glavni Tužilac Izraela. Premijer je navodno dobio poklone od strane bogatih poslovnih ljudi i sumnjiči se da je pokušao da pridobije najveći dnevni list iz Izraela, Jediot Aharonot, u zamenu za mere protiv konkurentnih novina, Izrael Hajom. Benjamin Netanjahu je istovremeno optužen da je pokušao da obezbedi povoljnu sliku o sebi na sajtu za vesti Vala, u zamenu za usluge od strane vlade u vrednosti od nekoliko miliona dolara. Ovo je prvi put u istoriji Izraela kada je premijer na funkciji zvanično optužen za krivična dela.\nPublicat: 2019-11-21 18:23:00


Predstavljena nova C&A kolekcija za jesen/zimu - Retail Serbia\nPredstavljena nova C&A kolekcija za jesen/zimu\nKompanija C&A predstavila je u Nacionalnoj galeriji novu jesen/zima kolekciju, koja predstavlja inovaciju namenjenu stvarnoj ženskoj figuri.\nKada su modeli farmerki u pitanju, sve dame koje vole svoju figuru a u potrazi su za svojim savršenim modelom farmerki, sada mogu da računaju na 8 novih modela koje je Alvanon, svetski stručnjak za odeću dizajnirao u saradnji sa C&A kompanijom.\n“Alvainside” pečat garantuje rezistenciju obima struka za sve modele i veličine, nezavisno nosite li veličinu 32 ili 48. Kada jednom pronađete svoju veličinu, odgovaraće vam kod svakog modela.“, istakla je Renela Ružić marketing menadžer C&A.\nPriču o novoj kolekciji C&A u neobičnoj postavci Nacionalne galerije predstavila je poznata glumica Anđelka Prpić koja je ljubitelj denima i udobne garderobe. Brojne poznate ličnosti i predstavnici medija i sami su pronašli savršeni komad odeće.\nC&A prilikom izrade odevnih komada koristi Bio pamuk, više nego bilo koji drugi proizvođač odeće na svetu. Lakoća pokreta, osećaj komfora, istaknuta figura bez opuštanja materijala je ono što izdvaja ovu kolekciju od drugih.\nNovu jesen/zima kolekciju možete naći u svim C&A prodavnicama širom Srbije.\nPripremio: Žarko Grotdanić\nDatum poslednje izmene 21 septembar 2015


Dve i po godine od kada je doneta Uredba o merama socijalne uključenosti korisnika novčane socijalne pomoći ("Sl. glasnik RS", br. 112/2014 - dalje: Uredba), prema kojoj korisnici socijalne pomoći moraju da rade kako bi ostvarili pravo na novčanu naknadu još uvek ne postoje jedinstveni podaci o efektima ovog dokumenta za koji se govorilo da će pomoći najugroženijim građanima da dođu do stalnog zaposlenja.\nKada je 24. oktobra 2014. godine Uredba stupila na snagu ministar rada, zapošljavanja, boračkih i socijalnih pitanja ukazao je da ona predstavlja vid radne aktivacije koji će pomoći korisnicima socijalne pomoći da nađu posao. U Ministarstvu rada podatke o tome koliko je ljudi radilo na osnovu Uredbe, u kojim opštinama i koliki broj njih je pronašao posao na ovaj način nemaju. Kako objašnjavaju, te informacije imaće tek kada stignu odgovori iz centara za socijalni rad kojima su prosleđeni upitnici o merama socijalne uključenosti.\nIpak, primer Beograda dovodi u pitanje ostvarivost proklamovanih ciljeva. U Gradskom centru za socijalni rad kažu da je do sada u toj ustanovi 21 korisnik socijalne pomoći potpisao ugovor o volontiranju sa JKP "Mladenovac" na osnovu Uredbe, a da je jedna osoba na taj način zasnovala stalni radni odnos. Ostali su bili angažovani na tri meseca po ugovoru o volontiranju na poslovima ulične higijene i tehničke podrške administraciji.\nUredba je do sada selektivno primenjivana od opštine do opštine a ministar rada krajem 2016. godine rekao je da će ove godine biti donet novi Zakon o socijalnoj zaštiti "koji će uvesti radnu aktivaciju ljudima koji su u stanju socijalne potrebe da radom promene svoj položaj". Komentarišući ovu najavu Gordana Matković, programska direktorka Centra za socijalnu politiku i nekadašnja ministarka za rad, kaže da je aktivna socijalna politika deo reformi svuda u svetu, ali da mora da se zna koje mere obuhvata, kako se sprovode, i šta pokazuje njihova analiza - koliko ostvaruju željene ciljeve.\n- Ako na primer imate opštinu koja ima malo sredstava a veliki broj starih siromašnih domaćinstava u ruralnim područjima, obaveza radno sposobnog korisnika socijalne pomoći može da bude da im dva-tri puta nedeljno recimo cepa drva. To bi bio jedan od uobičajenih vidova aktivne socijalne politike - kaže Matković.\nNa pitanje da li bi to bila zloupotreba ona odgovara da društvo daje novac da bi neko ko nema posao mogao da zadovolji osnovne potrebe, te da je normalno očekivati od korisnika da uradi nešto za šta opština nema sredstva. Po njenom mišljenju opasno može da bude angažovanje korisnika na poslovima koje su u nadležnosti javnih preduzeća jer se tako povećava njihova neefikasnost.\n- U zavisnosti od toga kako se mehanizam dizajnira, kako napravite šemu sa podsticajima i uslovljavanjima zavisi da li ćete dobiti zloupotrebe bilo od strane korisnika socijalne pomoći bilo sa druge strane - kaže Matković, dodajući da je upravo zato neophodna evaluacija svega što se donese, a što često nedostaje u svim sferama uključujući i socijalnu zaštitu.\nNa drugoj strani predsednica Asocijacije slobodnih i nezavisnih sindikata Srbije (ASNS) Ranka Savić ističe da je izjednačavanje rada i socijalne pomoći mešanje dve nespojive stvari.\n- Tačno se zna šta je rad a šta primanje socijalne pomoći u svim uređenim zemljama. Izjednačavati rad i socijalnu pomoći je potpuno brkanje lončića. Ako se primaoci socijalne pomoći budu evidentirali kao zaposleni, mi ćemo doći do stope zaposlenosti od deset odsto što mislim da je osnovni cilj preduzimanja takvih mera - kaže Savić.\nOna dodaje da sve najave lepo izgledaju na papiru ali da su u stvarnosti samo još jedan vid populizma.\n- Ko može da kaže da nije dobro da korisnici socijalne pomoći dođu do posla? Ali pokažite nam statistiku, ko je od korisnika koji su angažovani po Uredbi primljen na određeno i neodređeno vreme. Svi imaju viška zaposlenih, ko će da prima te ljude u novi radni odnos, takva obrazloženja su populizam na delu - zaključuje Savić.\nPrema podacima Ministarstva za rad u 2016. godini, novčanu socijalnu pomoć koristilo je 106.860 porodica, odnosno 261.918 osoba među kojima je skoro polovina bila radno sposobnih. Kako kažu od 2014. godine, 43.249 osoba je izjavilo da želi da se uključi u različite vidove aktivacije, koji obuhvataju i radnu aktivaciju ali i programe obuke i slično.\n- Radi analize dosadašnjih rezultata sprovođenja mera socijalne uključenosti Republički zavod za socijalnu zaštitu i Pokrajinski zavod za socijalnu zaštitu sačinili su upitnike namenjene centrima za socijalni rad u cilju prikupljanja potrebnih podataka. Kada centri za socijalni rad dostave popunjene upitnike imaćemo pouzdane podatke o broju korisnika koji su bili obuhvaćeni nekim od vidova socijalne uključenosti, pa i radnom aktivacijom - navode u Ministarstvu.\nKada je 2014. godine doneta Uredba Komitet pravnika za ljudska prava, zajedno sa Regionalnim centrom za manjine i Autonomnim ženskim centrom, podneo je inicijativu za ocenu njene ustavnosti kao i zahtev za obustavu njene primene dok se ne okonča proces pred Ustavnim sudom.\nDanilo Ćurčić, pravni savetnik u Yucom-u, kaže se Ustavni sud ni po jednom zahtevu do sada nije oglasio, a da su bez efekta ostale i molbe upućene predsednici US da se ubrza postupanje u ovom slučaju.\n"Jedino objašnjenje koje smo dobili je da je predmet u planu rada za naredni period", kaže Ćurčić podsećajući da je u nekim drugim slučajevima Ustavni sud odlučivao u jako kratkim rokovima, a da u ovom koji se tiče desetina hiljada građana se čeka duže od dve godine.\n"Naravno da niko nije protiv rada, odnosno zaposlenja korisnika novčane socijalne pomoći ali elementarno shvatanje socijalne pravde ide u suprotnosti sa idejom da korisnici novčane socijalne pomoći koji ne mogu da nađu posao i koji su aktivni na tržištu rada (što je i uslov da bi dobili socijalnu pomoć) moraju da "rade" besplatno a sve pod pretnjom ograničavanja ili gubitka prava koja im pripadaju. Standardi koji se odnose na zabranu prinudnog rada ili rada pod pretnjom su u međunarodnom pravu uvedeni još početkom dvadesetog veka", dodaje Čurčić podsećajući da se pomenuta Uredba kosi i sa međunarodnim koncesijama čiji je Srbija potpisnik.\nIzvor: Vebsajt Danas, M. Radenković, 07.04.2017.


Ćutanje nadležnih o krivičnim prijavama - Politika - Dnevni list Danas\nPočetna » Politika » Ćutanje nadležnih o krivičnim prijavama\nProdemokratske liste protiv izborne krađe u Šapcu\n0Piše: D.Eraković 23. avgusta 2020. 13.28 Izmenjeno: 14.07\nLista "Nebojša Zelenović-Šabac je naš" podnela 20 prigovora Foto: D. Eraković\nGradska izborna komisija donela je odluku da se zbog malverzacija i izborne krađe izbori ponove na svih sto biračkih mesta, ali je Upravni sud u Novom Sadu po žalbi SNS odlučio da se izbori ponove na 27 biračkih mesta.\nNa konferenciji za medije predstavnici ovih sedam izbornih lista ukazali su da su prestojeći ponovljeni izbori borba za demokratski i slobodan Šabac, a protiv naprednjačkih laži i krađa.\nU sedam krivičnih prijava naveli smo imena 55 kriminalaca koji su nastupili kao organizovana kriminalna grupa.\nTo je teško krivično delo protiv izborne volje građana. Podneli smo i dve ustavne žalbe Ustavnom sudu na koje nije odgovoreno, a trebalo je u roku od 15 dana. Takođe, ni tužilaštvo ni policija ništa nisu preduzeli po ovim prijavama za ovih sedam nedelja.\nNeka nam barem kažu da dokazi, izjave svedoka, video materijal, nisu validni. Mi ćemo, ako treba, ići od Strazbura zbog neviđene izborne krađe.\nSNS uveliko laže da su pobedili sa 11, kasnije sa 12 a sad i sa 13.000 glasova.\nProdemokratske liste osvojile su 29434 glasova, za 881 manje od SNS dobijenih i ucenama, pretnjama, kupovinom glasova.\nNa 27 izbornih mesta priliku da glasa ima oko 30.000 građana, koji će odlučiti da li će Šabac biti svetionik slobode, da li će grad nastaviti da se razvija najbrže u Srbiji, i da li će odbraniti pravo da građani žive normalnim životom.\nU suprotnom to će postati grad kriminala i korupcije u rukama Sandokana i Aleksandra Pajića. Stalno se šire nove laži, te da smo zakasnili sa uvođenjem vanredne situacije, a sam predsednik Vučić izjavio je da je vanredna situacija izmišljena da ne bismo priznali izborni poreaz.\nZdravlje i životi ljudi su najvažniji, i kad se steknu uslovi za to održaće se ponovljnei izbor. Važna institucija protiv izborne krađe je Gradska izborna komisija i ovoga puta ona je organizator izbora, za razliku od prethodnih izbora, koje je vodila Republička izborna komisija, rekao je Nebojša Zelenović, nosilac liste „Šabac je naš“.\nNemanja Pajić, predstavnik liste „Novi tim za Šabac“, naveo je da je 30.000 građana dovoljan broj da se donese kvalitetna odluka o budućnosti grada. Ponovljeni izbori su prilika da se otklone nepravilnosti koje su bile 21. juna, i važno je da je za njih nadležna GIK.\nBožidar Katić, predstavnik liste“Metla – Opstanak“, istakao je da uz svu krađu koalicija Aleksandra Vučića nije uspela da pobedi prodemokratske snage. Na ovim izborima branimo slobodu i demokratski, kulturni i prosperitetni Šabac.\nDr Dejan Pavlović, sa liste Evrospka zelena partija, predočio je da su pokradeni za još jednog odbornika. Mi smo poptuno opredeljeni za zaštitu čovekove okoline i zdrav život, a po svim pravnim normama treba kazniti i ogoliti mafijašku hobotnicu koja guši Srbiju, naveo je Pavlović.\nSpajaju nas različitosti. Najvažnije da Šapčani vode Šabac kao slobodan i demokratski grad, istakao je Nikola Veselinović, predstavnik Ruske stranke.\nMirjana Bingulac, predstavnik Zelene stranke, kao najvažniji zadatak navela je odbranu slobode i demokratije, i da se izbori održe u pravnim okvirima.\nMilutin Stanković, predstavnik liste „UDS Prilika“, ukazao je da su na izborima 21. juna pokradeni, jer im je nedostajlo stotinak glasova da pređu cenzus. Ponovljeni izbori prilika je da se odbrani sloboda građana, kao najvažnija civilizacijska vrednost, podseća Stanković.\nNa lokalnim izborima u Šapcu učestvovalo je 12 lista, a po nezvaničnm rezulatatima, najbliži za ulazak u Gradsku skupštinu bila je lista „Metla-Opstanak“, kojoj je nedostajalo oko 200 glasova.\nUkoliko bi na ponovljenim izborima ova lista prešla cenzus imala bi dva odbornika, i sa “UDS Prilika“ kao manjinskom sa jednim obornikom, zajedno sa listama „Nebojša Zelenović-Šabac je naš“, „Novi tim za Šabac“, Ruskom strankom i Evropskom zelenom partijom, osvojili bi najmanje 35 odborničlkih mesta, od ukupno 69.\nPonovljeni izbori, kako je odlučila GIK, održaće se sedam dana po ukidanju vanredne situacije. Za sada u Šapcu ima oko 300 obolelih od korona virusa i još toliko osoba koje su bile u kontaktu sa zaražernima.\nU poslednje vreme broj novoobolelih sve je manji. Zavod za javno zdravlje predlaže da se ukine vanredna sutuacija i o tome će se izjasniti Krizni štab. Poslat je dopis republičkom Kriznom štabu da on odredi da li su se stekli uslovi za ukidanje vanredne situacije.\nkrivične prijave, Nebojša Zelenović, Šabac


Beta 6. jula 2018. 11:25\n„Ako je neki prostor zamišljen da bude potencijalni izbeglički kamp, onda tu nije potrebna demokratija. To dobrim delom objašnjava manjak kritike Evrope prema diktaturi i autokratiji u Srbiji. Bezobzirna i brutalna vlast u Srbiji spremna je da uradi apsolutno sve ne bi li joj se dozvolilo da nastavi da čerupa sve što može“, rekao je Jeremić na osnivačkoj skupštini Opštinskog odbora Narodne stranke Bačka Topola.\nJeremić je naveo da se naprednjačkoj vlasti mora stati na put, ako Srbija ne želi da bude tampon zona izmedju Bliskog istoka i Evrope, nego demokratska, uredjena i prosperitetna evropska država, bez obzira da li će ući u Evropsku uniju.\nJeremić je naveo da Vučić priprema veliku propagandnu akciju kojom će gradjane slagati da zarad mira mora da stavi potpis na kosovsku nezavisnost, odnosno na sporazum kojim bi Priština dobila stolicu u UN, i dodao da je to, pored izbeglica, takodje razlog zbog kojeg neki medjunarodni krugovi okreću glavu od Vučićevog gaženja demokratije.\nPredsednik Narodne stranke je naveo da se Srbija pod naprednjačkom vlašću „ubrzano prazni“ i broj stanovnika se smanjuje, i dodao da će, ako se taj trend nastavi, za svega jednu ili dve generacije, biti dovedeno u pitanje postojanje čitavog naroda i države, jer je to proces koji se teško zaustavlja i preokreće.\nNa skupu su govorili i potpredsednik Narodne stranke Zdravko Ponoš i predsednik Izvršnog odbora Vladimir Dobrosavljević.\nZa predsednika Opštinskog odbora Narodne stranke Bačka Topola izabran je Aleksandar Karabasil.


Raketni odbrambeni štit na vrhu dnevnog reda samita Buš-Putin\nPredsednik Buš je prihvatio poziv da se naredne nedelje sastane sa ruskim kolegom Vladimirom Putinom u ruskom crnomorskom letovalištu Soči. Saradnica Glasa Amerike, Ivana Kuhar, izveštava da će saradnja u pogledu odbrambenog raketnog štita – po svemu sudeći - biti na vrhu dnevnog reda samita.\nPredsednik Buš je izjavio da je prihvatio poziv na sastanak sa predsednikom Putinom 6. aprila, na kojem će razgovarati o «strateškom sporazumu koji je ključni deo raketne odbrane». Državni sekretar Kondoliza Rajs i sekretar za odbranu Robert Gejts, nedavno su razgovarali sa visokim ruskim zvaničnicima u Moskvi. Oni su tada uručili i pismo predsednika Buša ruskom predsedniku, za koje je Putin kasnije rekao da predstavlja «ozbiljan dokument sačinjen radi rešenja sporova izmedju dve zemlje».\nBivši američki ambasador u Ujedinjenim nacijama Džon Bolton je izjavio za Glas Amerike da je balistička odbrana od otpadničkih država sa nuklearnim sposobnostima, jedan od prioriteta predsedničkog mandata Džordža Buša.\n«Predsednik Buš je 2001. ponudio Rusiji potpunu saradnju, da bismo mogli zajednički da razvijemo dodatnu raketnu odbrambenu sposobnost. Tada je to bila iskrena ponuda i žao mi je što je Rusi nisu prihvatili», rekao je Bolton.\nBivši ambasador u Ujedinjenim nacijama je dodao da predsednik Buš želi da obezbedi raketnoj odbrani budućnost, pre nego što u januaru napusti položaj u Beloj kući. Rusija se oštro protivi planovima Sjedinjenih Država da postave raketne presretače u Poljskoj i radarski sistem u Češkoj. Moskva tvrdi da ti planovi ugrožavaju rusku bezbednost, dok Vašington tvrdi da je svrha odbrambenog štita da zaštiti Evropu od potencijalne iranske opasnosti. Ruski ministar inostranih poslova, Sergej Lavrov, rekao je nedavno novinarima da su Sjedinjene Države pristale da dopuste Moskvi da nadgleda raketni odbrambeni sistem. Predsednik Buš je u međuvremenu izjavio da je optimista i da veruje da bi sporazum o antibalističkom raketnom štitu mogao da bude postignut na samitu u Sočiju. Andjela Stent, sa Džordžtaunskog univerziteta u Vašingtonu, izjavila je za Glas Amerike da je sporazum moguć ako bude obuhvatio i neke američke ponude.\n«Moguće je da se postigne nekakav sporazum, ali i dalje mislim da bi saglasnost Rusije sa Sjedinjenim Državama, koja obuhvata i razmeštaj raketa i radara u Češkoj i Poljsakoj, sa njihove tačke gledišta, značila da se Moskva slaže sa nečim što je ranije proglašavala nemogućim. Ruski pristanak će zavisiti od toga šta će Vašington da im ponudi», kaže ona.\nAnđela Stent, bivša funkcionerka u Odeljenju za Rusiju i Evroaziju u Nacionalnom obaveštajnom savetu, ukazuje da je malo verovatno da bi Sjedinjene Države odustale od planiranih raketnih lokaliteta u Češkoj i Poljskoj - u okviru nekog novog sporazuma sa Moskvom.\n«Mislim da Sjedinjene Države istinski žele tu saradnju i da to nije samo propaganda. Medjutim, takodje mislim da je istina da u administraciji predsednika Buša ne postoji volja da se odustane od raketnog štita u Češkoj i Poljskoj.»\nAmeričko-ruski odnosi će biti važna tema i tokom predstojeće turneje predsednika Buša po Evropi, tokom koje će posetiti Bukurešt, Hrvatsku i Ukrajinu. Vašington podržava želju Ukrajine i Gruzije da im se ponudi put ka ulasku u NATO, uprkos protivljenju Moskve. Sastanak u Sočiju će verovatno biti poslednji sastanak dva presednika, s obzirom da Putinov naslednik Dmitrij Medvedev preuzima položaj 7. maja.


Milorad Dodik: Ako Kosovo prime u UN, i Republika Srpska šalje zahtjev - Index.hr\nAKO Kosovo bude primljeno u organizaciju Ujedinjenih naroda i druge međunarodne institucije, takav će put zatražiti i Banja Luka, izjavio je danas u intervjuu za beogradskom tisku predsjednik Republike Srpske (RS) Milorad Dodik.\nPitanje statusa Kosova ne treba odvojiti od Republike Srpske\nPredsjednik manjeg entiteta u BiH ustraje na tomu da rješavanje pitanja statusa Kosova ne treba odvajati od pitanja statusa Republike Srpske i tvrdi da "stranci uporno primjenjuju duple aršine" (dvostruka mjerila). Ne mogu oni kad je riječ o BiH isključiti argumentaciju kojom se koriste za Kosovo, rekao je Dodik i ocijenio da bi prema tome "rješenje odnosa između Beograda i Prištine na trajnoj osnovi moralo podrazumijevati i rješavanje problema statusa RS".\n"To pitanje stavit ćemo na dnevni red kada se za to budu stvorile okolnosti", rekao je Dodik u intervjuu za Večernje novosti. Na pitanje koliko je realno da se takve okolnosti stvore i podsjećanje da je "Zapad iznimno osjetljiv" na inicijative o neovisnosti RS, Dodik je odgovorio da je i on "osjetljiv na to što devalviraju srpska nacionalna i državna prava" dobivena Daytonskim sporazumom.\nSlužbenici Zapada rade za Albance\n"Bivša američka i europska administracija, a dijelom i sadašnja briselska administracija, do te mjere oskvrnavili" Daytonski sporazum da on danas ne može vrijediti kao "konzistentan sporazum", a "sve to učinjeno je na teret RS", smatra Dodik. "Nismo ni svemoćni ni avanturisti, ali smatramo da će jednog dana, kada se stvore objektivne okolnosti, pitanje naše državnosti morati da bude stavljeno na dnevni red", rekao je Dodik u intervjuu za beogradske Večernje novosti.\n#milorad dodik #kosovo #Republika Srpska #ujedinjeni narodi #banja luka


Auto magazinfiat 500X Archives | Auto magazin\nPočetna strana » fiat 500X\nTag "fiat 500X"\nFiat je uvek originalan kada je u pitanju marketing i promocija proizvoda. Kada se pojavio, Fiat 500X je imao vrlo originalnu reklamu, gde mali 500 “popije” plavu pilulu i postaje veliki 500X. Ovaj put, kao ideja je iskorišćen lajtmotiv filma “Povratak u budućnost”, a u reklami se pojavljuje i čuveni Doc Brown u ulozi saobraćajca. Suština je da su efektno predstavljeni svi novi sistemi bezbednosti koje je redizajnirani 500X dobio sa malo zakašnjenja. Takođe, uvedena su i dva potpuno nova nova motora…\nLondon je upriličio događaj tokom kojeg su u centru pažnje bili “fijat 500X” i Dajnamo, poznati mađioničar sa kojim se brend Fiat udružio tokom perioda koja je prethodila lansiranju ovog novog krosovera. Za ovu uzbudljivu predstavu odabrana je upečatljiva lokacija: multifunkcionalna arena Koper boks u Olimpijskom parku kraljice Elizabete, istočno od britanske prestonice. Bez oslanjanja na pomoć posebne scenografije, engleski mađioničar je izašao na praznu pozornicu kako bi oživeo predstavu za koju se pripremao tri godine. Došao je pravi momenat za to, i zajedno sa novim “500X”, Dajnamo je iznenadio hiljadu gostiju pozvanih da prisustvuju ovom događaju. Ovo uzbudljivo veče\nFijat je odabrao poznatog mađioničara Stivena Frejna, poznatijeg po umetničkom imenu Dajnamo (Dynamo), da nastupa zajedno sa modelom “500X” u fazi pre njegovog lansiranja na tržište. Ovaj umetnik i novi krosover pojaviće se u neverovatnom 3D spotu koji će biti dostupan pomoću posebnog uređaja „Oculus Rift“ posetiocima 676 događaja koji će se održati širom Evrope pre nego što se 500X pojavi u salonima sledećeg februara. Ovaj film u trajanju of 120 sekundi napravio je studio Framestore, dvostruki dobitnik Oskara specijalizovan za specijalne efekte. Više informacija o kampanji „Moć faktora X“ dostupno je na posebnoj stranici: 500x.fiat500.com.


DEFAULT design E-mail marketing - DEFAULT design\nE-mail predstavlja savršen medijum za personalizovane poruke bogate kvalitetnim sadržajem i pozivima na akciju.\nE-mailom možete da najavite novi proizvod, da predstavite ponudu Vaše kompanije, izreklamirate trenutnu akciju, organzujete nagradnu igru, edukujete ili jednostavno da komunicirate sa svojim klijentima na jedan direktan i vizuelno bogat način.\nLako kreiranje distributivnih e-mail lista, slanje poruka na listu adresa u sekundi i detaljna analiza toka podataka učinile su ovaj vid marketing aktivnosti veoma popularnim u svetu. Targetiranje ovom metodom je zaista sjajno. Ovim putem možete da dovedete klijenta tačno tamo gde želite da bude kako bi mu predstavili tačno ono što želite da mu predstavite.\nU vremenu kada lojalnost kupca sve više dobija na značaju, E-mail marketingom imate mogućnost finog podešavanja sadržaja za ciljane grupe klijenata kako bi njihovo zadovoljsto održali na željenom nivou, izazvali njihove akcije, pružili im neophodne informacije i izgradili poštovanje.\nAko pričamo o povratu investicija – ovo je najispativiji vid online marketing aktivnosti sa neverovatnim ROI (Return Of Investment) od 1:43 koji je čak 7 puta veći od klasičnog marketinga.\nUkoliko još uvek ne koristite ovaj vid online komunikacije, krajnje je vreme da razmislite da svojoj kompaniji poklonite jedan ovako moćan marketinški alat.